Henry Aruna

**Henry Aruna** (født 1964) er en sierraleonsk geistlig og katolsk biskop av Kenema.

## Liv og virke
### Prest
Henry Aruna ble presteviet for bispedømmet Kenema den 16. april 1993.

Han ble kapellan i Blama fra 1993 til 1995, administrator for den katolske misjon for flyktninger, i samarbeid med Caritas og FNs høykommissær for flyktninger, fra 1995 til 1996, og professor ved «San Paolo» hovedseminar i Makeni fra 1996 til 1999. I 1997 fullførte han et kort kurs i «rådgivning, menneskelig vekst, spiritualitet og utvikling» ved Institute of St. Anselm i Kent i England. Fra 1999 til 2001 studerte han for en lisens i filosofi ved Det pavelige universitet Urbaniana i Roma. Tilbake i hjemlandet var han professor ved hovedseminaret «San Paolo» i Freetown, hvor han også var studiedekan og bursar fra 2001 til 2009 og sekretær for den interterritoriale konferansen for katolske biskoper i Gambia og Sierra Leone fra 2008. Mellom 2004 og 2005 studerte han for graden *Master of Education* ved University of Sierra Leone.

### Utnevnelse til biskop av Makeni
Den 7. januar 2012 utnevnte pave Benedikt XVI ham til biskop av Makeni. Bare tre måneder senere ble administrasjonen av Makeni bispedømme overført til den xavierske pater Natale Paganelli som apostolisk administrator. 

Assisterende sekretær for Kongregasjonen for folkenes evangelisering, kurieerkebiskop Protase Rugambwa, ordinerte ham til biskop den 5. januar 2013; medkonsekratorer var erkebiskopen av Madras-Mylapore, George Antonysamy, og biskopen av Kenema, Patrick Daniel Koroma.

Årsaken til denne forsinkelsen er å finne i det faktum at presteskapet og de troende i bispedømmet Makeni nektet å akseptere ham som biskop av etniske årsaker: Aruna er faktisk av den etniske gruppen mende, mens bispedømmet Makeni er overveiende bebodd av temne. Presteskapet i det bispedømmet ba også om å bli verdsatt mer.

Aruna klarte aldri å ta bispedømmet i besittelse.

### Hjelpebiskop i Kenema
Den 18. juli 2015 løste pave Frans ham fra ledelsen av bispedømmet Makeni, en ledelse som han faktisk aldri hadde utøvd, og utnevnte ham til hjelpebiskop i Kenema og titulærbiskop av Nasbinca.

### Biskop av Kenema
Den 26. januar 2019 utnevnte pave Frans ham til biskop av Kenema.

Han ble president for Caritas Sierra Leone.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Polycarp Pengo (1944- ) *1986
* Erkebiskop Protase Rugambwa (1960- ) *2008
* Biskop *Henry Aruna* (1964- ) *2012

## Referanser